Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: 6. számú melléklet a 37/2003. (IV. 4.) FVM rendelethez
Paragraph Index: 1174

7. A R. 7. számú mellékletének 1.1.11. pontja helyébe a következõ rendelkezés lép: „1.1.11. Daktulospharia vitifoliae (Fitch) A Vitis L. növényfajok szaporító- és ültetvényanyagát elõállító, a filoxéra gyökérlakó alakjának kártételét és tüneteit mutató fertõzött területet, növényállományt és a forgalmazás alatt álló szaporító- és ültetvényanyagot, ezek forgalomba hozatalára kijelölt helyeket zárlat alá kell helyezni. A gyökérlakó alakkal fertõzött szaporító- és ültetvényanyagot meg kell semmisíteni. Egyéb hasznosítási célú, a gyökérlakó alak kártételét és tüneteit mutató, valamint valamennyi levéllakó alakkal fertõzött növényállományban szállítási és forgalomba hozatali korlátozás mellett a termelõ költségére kötelezõ védekezést kell elrendelni. A zárlat és a korlátozás a fertõzött egyedek megsemmisítése, illetve a fertõtlenítés eredményes elvégzése után oldható fel.”

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes